Bloc de Jaume: Pregó de Festes Majors de Flix.\nPregó de Festes Majors de Flix.\nAquests dies de festa major no he fet cap fotografia, cap dia he tret la càmera de casa, això no vol dir que no hagin quedat gravades a la memòria una muntanya d’imatges, de sentiments, de sensacions i d’emocions.\nVull agrair públicament a tothom que m’ha felicitat, que m’ha dit que li havia agradat el pregó, que s’havia emocionat les seves paraules, besades i abraçades i també les que han fet a la meva companya perquè se les mereix moltíssim.\nHan estat, estan encara, uns dies molt emocionants, per les festes viscudes des de dins i perquè hem notat l’estima de la gent, és normal que la gent et feliciti per fer un pregó de festa major, que ho faci la gent que és a prop, que et coneix... però hi ha hagut moltes felicitacions sorprenents, de totes, les més emocionants les de gent jove.\nA tothom moltes gràcies, de tot cor!\nJaume Masip Llop.\n(versió en “flixanco”, escrit tal com parlem)\n(Fotos de Marilú Zarranz)\nSenyor batlle, autoritats, regidores i regidors, pubilles i hereus, família i amics, senyores i senyors, bona tarde a tothom.\nLa figura del pregoner ve de molt antic, podríem dir que ja ere una figura important en temps dels egipcis i els grecs, encara que potser és més coneguda la figura d’este personatge en temps dels romans perquè l’hem vist a les pel·lícules i sèries de l’època. Ere una figura important la del pregoner i sempre és trobave a prop del poder, s’ha de pensar que durant molts segles la població, en la seua immensa majoria, ere analfabeta i per tant és un personatge que pertany, moltes vegades, a la elit cultural perquè sap llegir i escriure i fins hi tot s’arriben a organitzar en gremis com molts altres oficis.\nLos pregoners, sobre tot als pobles, sortien a fer les seues crides avisant en lo toc de la seua corneta, aquí, a la nostra vila lo pregoner va ser substituït ja fa temps per la megafonia i avui dia queden restes d’aquell ofici en los bans o comunicats de la ràdio, los avisos de la pàgina web de l’ajuntament o en la figura del pregoner de les festes majors, que és, per diu d’alguna manera, l’encarregat de donar lo tret de sortida oficial, en un discurs més o menys esperat.\nI així he arribat fins aquí i ho vui tornar a repetir, tal com ho vai dir lo dia que m’ho van comunicar: és un honor molt gran per a mi que la gent del poble que més m’estimo, la gent del meu poble, m’haigo escollit per a donar lo tret de sortida, un any més, a un dels esdeveniments més importants de l’any, les nostres Festes Majors...\nUnes festes que este any han començat en un punt de molta tristor, ja sabeu que fa poc mos va deixar Marina, mos va deixar massa jove i avui la trobem a faltar encara més!.\nFer de pregoner és una cosa que mai m’havie passat pel cap, això ho dic de debò!\nPues aquí em teniu! sabeu de la meua passió per este poble i de la meua passió per esta terra, me dic Jaume Josep pels meus padrins, porto en orgull lo Masip per mun pare i el Llop per ma mare, sóc de cal Ranci de la Fatarella, de cal Vaca de Bovera i de ca Txutximet de Flix pels meus avantpassats i em semble que m’he guanyat lo de Pedretes per mèrits propis!\nLa Fàbrica i la crisis\nI... haurem de dir alguna cosa de la fàbrica no? Pues fem-ho ara i matem-ho que avui és un dia per a l’alegria malgrat tot.\nLa fàbrica (en endavant Ercros) mos ha portat coses bones i dolentes, coses molt bones i\naltres molt dolentes, a lo llarg dels seus més de 100 anys d’història, faríem una llista molt llarga\nperò això ara i aquí... i avui, me semble que no toque, en este sentit vui recordar només una\nfrase de l’alcalde, Marc Mur, que va dir: salari per treball, salari per treball i ja està tot dit..., la\nveritat és que jo ja feie temps que ho tenia clar, salari per treball, aquella antiga etapa, quan\nere la fàbrica, fa temps que s’ha acabat, ja ho llegirem als llibres d’història!\nI pel que fa a la situació actual dir que...que sóc per naturalesa optimiste, crec que ser\npessimiste no és bo per a la salut, per tant tinc tendència a mirar la part bona de les coses. No farem ara un balanç de tots estos anys, ni memòria del munt de despropòsits d’estos últims\nnomés faré menció, també, d’una cosa molt important: davant d’una adversitat molt gran vam saber respondre en una sola veu, com una comunitat unida i solidària, vam tornar a ser...i mos vam tornar a sentir membres de la tribu, com en temps ancestrals quan de la solidaritat en\ndepenie la supervivència. No hauríem de deixar perdre la força que això mos va donar ni la\nque mos pot donar en lo futur!\nI una altra cosa també vull dir, hi ha...i hi haurà gent que ho passe i ho passarà malament...\ndonem-los-hi suport, encara que només sigo moral, no podem perdre de vista qui és lo\nresponsable de tot plegat, no mos barallem ni mos dividim, només així tindrem possibilitats desobreviure com a comunitat.\nSerà difícil i potser serà massa llarg, però mos en sortirem! es veuen signes molt interessants al poble, hi ha gent que s’espavile i això és un senyal de que no llancem la tovallola!\nQuè voleu que us diga, a mi em fa molta il·lusió que hi haigo gent emprenedora i penso que’ls hem de recolzar en tot lo que puguem!...esperem també, per una altra banda, que lo treball\ndiscret, necessàriament discret, de moltes persones que treballen pel futur de Flix tingo èxit i\npuguem continuar en la nostra tradició industrial encetada fa més d’un segle.\nI pel que fa al meu futur laboral, si es compleixen les previsions, desprès de 27 anys a Ercros i més de 40 treballant, lo meu futur proper és l’atur, és l’atur, com lo de molts altres convilatants, altres, malauradament, ho tenen pitjor que jo... jo, quan s’acabo l’atur em jubilaré i passaré a\nuna altra etapa de la vida.\nMolta gent em diu, tu si que rai...segur que no t’avorriràs...d’això n’estic segur! Tindré més\ntemps per a portar a la meua companya com una reina! Tindré més temps per a fer les coses que m’agraden i...ui...això de que si quan em jubila faré això o faré allò… voleu un consell....no deixeu les coses per la jubilació, feu-les ara!\nJohn Lenon, ja sabeu...lo dels Beatles, una vegada va dir: “la vida és allò que et passe mentre estàs ocupat fent altres plans”.\nÉs per a reflexionar eh?: “la vida és allò que et passe mentre estàs ocupat fent altres plans” Ostras, papa, t’havies imaginat mai que tindries un fill jubilat?\nEt prometo que este any vindré en tu a les aulives!\nSabeu que? Que m’agrade molt lo meu poble, m’agrade, de tant en tant, passar pels seus carrers antics, tan se val l’època de l’any, totes tenen lo seu encant, m’agrade quan gairebé no hi ha ningú pel carrer, que pel nucli antic és casi sempre..., i miro cap a munt, miro cap els costats, em fixo en los detalls i ...es veuen moltes coses si mires.\nPerquè “Si mires, veus. Si veus, coneixes. Si coneixes, estimes i Si estimes, respectes”. Això ho die Jordi Sabater, lo descobridor de Floquet de neu. Un no estime lo que no coneix i si fem per conéixer lo nostre poble, veurem que hi ha llocs on hi ha bigues del pont de ferro de la Batalla de l’Ebre reutilitzades en llindars de portes i finestres, veurem també que als perxis hi ha una casa amb l’escut dels tres cards de la família Cardona, veurem que en el llindar d’una porta d’un molí hi ha un jeroglífic, sabrem perquè hi ha voreres en rails de tren o per on passave i d’on venie la sèquia del portell o també que és una cana o quantes façanes diferents ha tingut l’església...I ens adonarem també que a les cases velles hi toque el sol, que no són tan fosques ni humides com semble i veurem també que ja fa molts anys, que tenim un problema, que hem abandonat les nostres arrels, perquè tots volem viure en cases grans en jardí i això està molt bé, però... voleu dir que calie abandonar les cases on vam nàixer, on van nàixer los nostres avantpassats? Los carrers on vam jugar de petits? Si passegeu pels vells carrers ara deserts i mireu en los ulls del cor sentireu encara les veus dels xiquets jugant, lo soroll d’una granera matinera, lo ressò d’alguna conversa a la fresca o l’auló primaveral d’una truita en carxofa...i amés és que hi tornem sempre al nucli antic, hi tornem sempre a fer les alfombres, hi tornem sempre a fer les processons, hi tornem sempre a ballar a la plaça! Hi tornem perquè és aquí on són les nostres vivències més importants com a poble, les nostres arrels, les arrels dels nostres pares, dels nostres avis, besavis, rebesavis....\nM’agrade també passejar per les parts noves del poble, aquí preferixo troba’m gent... com ha canviat lo poble en los darrers anys! Semble estrany com la memòria es torne gandula, no? jo mateix he de fer esforços per recordar com ere l’avinguda de Catalunya, com ere lo passeig de l’Ebre, les vores del riu, recordeu com estave el castell? Hem millorat lo paisatge flixanco en molts aspectes, podem passejar, caminar pel meandre, per Sebes...tenim un importantíssim patrimoni natural i també un importantíssim patrimoni històric....però, per a mi, lo més important, apart dels aspectes culturals, lúdics i fins hi tot econòmics, és que això mos ajude a senti-mos més orgullosos del nostre poble, ara tenim ganes d’ensenya’l i això fa que ens augmento l’autoestima, i és una cosa molt important i necessària l’autoestima! Potser no serem reserva de la biosfera però això no vol dir que no tinguem lo poble més bonic del món!\nDiuen que només existeix lo present, que lo futur ha de vindre i lo passat ja no hi és, crec que això no és exacte, lo que realment existeix és lo passat perquè, es veritat que’l futur encara ha de vindre, però lo present és efímer. De veritat tot és passat, però no tot es converteix en història... encara que de vegades, sense sabeu, mantenim viva la memòria d’aquells que mos han ensenyat lo què sabem, que mos han marcat per a ser com som...\nPer exemple lo vell de Ribera viu en mi perquè me va ensenyar tot lo que sé dels muixons, me va ensenyar los noms, a fixa’m en les maneres de volar, me va ensenyar noms tan bonics com lo del “birinet del cànem”..o un altre que ningú més coneix: “butjoga” que és com ell li deie al “visc”. No hauríem de perdre los noms antics de les coses, saber los noms normatius i los noms científics de muixons i plantes està molt bé, però no hauríem de perdre les nostres paraules més autèntiques, nantres al tallarol de casquet sempre li hem dit cap negret, al préssec aubergi o a la mongeta bajoca i tenim paraules tant boniques com xeic o aumaec!\nLos meus iaios també viuen en mi perquè són una de les meues referències de quan era petit, lo padrí txutximet ere sord i per tant parlave poc, va ser pagès, lo recordo molt quan anàvem a veremar. Fèiem vi, lo celler ere enorme, en fileres de grans bocois a una banda i altra i en la premsa del raïm d’on, entre mig de les reixes, s’escolave lo most directament cap al trull ¾ ti noi! ves i que’t preparin un bon mostillo – qui sap, si no haguéssim arrencat totes les vinyes potser ara encara faríem vi...\nL’altre iaio, Josep de cal Ranci, no era d’anar al cafè, me portave al futbol los diumenges i també me prenie a un hort que portave als Xofars, a l’anada jo cavalcava damunt la sumera per aquell camí ombrejat de magraners, alladoners i figueres mentre ell la portave del ramal. Sempre se m’escapave un somriure quan passàvem per la vora de l’hort de Juanito Pubill, penjat a un ametller hi havie un cartell de fusta i escrit en lletres blaves s’hi podie llegir: “Por favor, no coger almendras que Juanito no lo quiere” I ningú les tocave!\nA la tornada jo feia de contrapès a un costat de la sària mentre a l’altra hi portàvem la collita del dia ¾ adéu eixerit, si que hi vas bé aquí dins eh? ¾ me dien quan ens creuàvem en alguna d’aquelles dones que portaven al cap, en un precari equilibri, un enorme cove tot carregat de verdures.\nEre un home que es bevie lo vinagre de l’amanida i rosegave la pell de les taronges, que va estar a punt d’anar-se’n a l’altre barri per una pallissa de la benemèrita, que els diumenges, torrave ordi damunt l’estufa per fes una mena de cafè alegrat en un xorret d’anís i que no es va creure mai que l’home havie arribat a la lluna.\nTambé viuen en mi muns pares, ells són los que m’han fet gran, lo paper dels pares sempre te un punt una mica desagraït, al menys fins que tu mateix et fas gran i ho entens tot millor.\nI viu en mi la colla de la raval... perquè vam créixer junts corretejant per aquells horts, fent i saltant fogueres per Sant Antoni o fent la festa del carrer Sant Pere, viuen en mi perquè vam començar junts a jugar a futbol en un bancal abandonat d’aufals o perquè vam aprendre junts a nadar al riu.\nPerquè jo vaig nàixer al carrer de la Barca, en aquella època Calle Capitán Cortés, però vaig créixer a la raval, a cavall d’alladoners i figueres, envoltant per l’exuberància dels horts antics, en un riu molt petit, la sèquia i en un de molt gran, l’Ebre, on et feies gran de cop, moltes vegades sense adonar-te’n...”no seràs de la colla fins que no passos lo riu nadant!”\n- Anem a banya-mos a la roqueta, demà al matí?.\n- Jo preferixo la roca’l tormo.\n- D’acord! Fins demà.\nÉs l’edat d’or, però, com diu Artur Bladé: “cal no oblidar la capa de purpurina que el temps, expert decorador, i l’enyorança, reflectidora de llums apagades, posen en les nostres evocacions”...\nCal no oblidar la capa de purpurina que el temps, que és un expert decorador, pose en els nostres records...\nCréixer en un poble és una sort molt gran i això que nantres encara vam néixer en una època fosca en molts sentits, a la nostra infantessa encara ere temps del cara al sol, de l’angelus al migdia i de la llet en pols a l’hora del pati...\nTambé viuen en mi la colla de l’adolescència i la primera joventut, déu meu! quin rebombori!, la sang bullint, lo cervell embolicat, lo cos desproporcionat...jo no se valtres... aquell temps quant dure... tres anys? Quatre? No us passe que semble que hagués passat tota una vida quan hi penses?\nL’any 1968, aquell any mític, jo tenia 13 anys, tot lo que va passar al món, tot allò que va fer canviar el món, aquí va tardar uns anys en arribar i mos va agafar a la nostra generació en plena joventut, alguns érem hippies eh, molt hippies......tinc molts bons records d’aquella època, però només vull dir una cosa sobre aquells anys, molts estàvem convençuts que podíem canviar el món i fèiem coses per a canviar-lo! Us imagineu una cosa així? Creure que en los teus actes pots canviar el món! Avui hi creu molt poca gent en això, si no potser les coses mos anirien ben diferents.\nEn aquella època vaig decidir que em quedaria a Flix, si podie ser, per sempre, penseu que vaig marxar en quinze anys a la universitat laboral a Alcalà d’Henares, en aquells anys anàvem a estudiar a Alcalà o a Cordova i les noies fins hi tot a Càceres!, a Alcalà vaig fracassar, la veritat és que en 16 anys, en Franco viu, embolica’s en una vaga d’universitaris..., no va anar bé i em van expulsar... als 18 anys vaig marxar cap a Tarragona a treballar, després vaig fer la mili al País Basc, tota una experiència Euskadi a meitat dels anys 70, us ho puc ben assegurar...però ja en tenia prou, volia tornar cap a Flix i he de reconèixer que he tingut sort, he fet aquí la meua vida, hem fet aquí la nostra vida...perquè... lo millor que m’ha passat a la vida ha estat conèixer a la xiqueta de Sisco Pitoi i d’Asunción, (Sisco també se’n va anar massa aviat), en Lourdes, la que tots coneixeu com Piti, portem junts molts anys, hem ballat molts balls, hem fet molts quilòmetros i n’hem passat de tots colors. Ella també va decidir queda’s a Flix i això que en aquells anys anar-se’n a Barna també ere molt habitual. Ens coneixem de tota la vida, sobre tot perquè la vida de veritat va començar quan vam començar a sortir junts, d’això ja fa uns quants anys....heu vist quins fills més guapos i eixerits que hem fet!\nJo sóc de Flix... sona bé no? D’on ets?...De Flix\nNo us heu aturat mai a pensar perquè Flix es diu Flix? Molts diuen que Flix ve de Flexus, que en llatí vol dir “doblegat” pel tema del meandre, demano aquí i ara una revisió del tema, a Tous, a Sant Martí de Tous, a l’Anoia hi ha un Flix i prop de Balaguer un altre, tots dos despoblats, i n’hi ha més, fins hi tot un a Suïssa! i no tenen cap meandre!\nJo no sóc cap expert en això, però no deixe de ser significatiu que lo nom antic de la freixa sigo “fleix”, i que hi haigo alguns pobles que es digon així, fleix, tampoc no deu ser cap casualitat... i amés és que fins hi tot la tenim a l’escut de la vila...la freixa... potser de vegades tenim les coses tant davant del ulls que no les veiem de tant evidents que són.\nA Flix som molt de Flix, segurament això es pot dir de molts altres llocs, però nantres tenim molts motius per a senti-mos orgullosos de la nostra vila.\nA Flix l’Ebre hi passe dos vegades i això és un fet excepcional! i tenim dos rius!..lo de dalt i lo de baix!\nA Flix los ibers mos han deixat petjades molt importants, a Sebes, a Mosselló... al poblat dels Castellons hi van viure durant mil anys!\nFlix és una vila, de la qual, un dels noms més antics que coneixem és un nom àrab: Uqlay’s, un dia lo meu amic Joan em va explicar que li va preguntar a un amic seu àrab si sabie què volie dir Uqlay’s....”lloc per a fer menjar!”, li va contestar, us imagineu l’important que havie de ser en aquells temps?, lloc per a fer menjar!, van construir un sistema de regadiu tant eficient que encara avui perdure.\nUna vila també que cap al final del segle XIV, mireu si érem importants, que la ciutat de Barcelona, lo cap i casal! mos va comprar! I vam ser ciutadans de Barcelona durant més de 400 anys, amb algun parèntesi, això sí...\nDurant la Guerra dels Segadors, al segle XVII, vam ser una de les claus de Catalunya, los excepcionals sistemes defensius de Flix, lo seu castell vell i les seues muralles, van resistir molts setges i atacs, quan va capitular van caure com un castell de cartes Miravet i Tortosa, els altres castells claus de l’Ebre i va quedar oberta la porta de Catalunya als exercits invasors.\nA la Guerra de Successió, la de 1714, fins hi tot lo famós Duc de Berwic, lo del setge de Barcelona, va passar per Flix per a conquerir lo nostre castell vell.\nLos carlistes hi van construir un castell nou!\nLos alemanys mos van triar per a construir-hi la fàbrica de productes químics més important de la península ibèrica a finals del segle XIX.\nDurant la Guerra Civil, vam tindre lo trist honor de ser la primera població de Catalunya bombardejada, des de l’aire, i la gran Batalla de l’Ebre es va acabar en la voladura del pont de ferro de Flix després de la retirada de les darreres forces republicanes, lo novembre de 1938, aviat farà 75 anys.\nPodríem fer una llista molt més llarga però voldria acabar dient que som una vila adherida als municipis per la independència i que espero que això aviat es faigo realitat.\nUna vila, finalment, on hem sabut demostrar al món lo que pot fer un poble unit, que sap mantindre la seua dignitat! Orgull flixanco, sí senyor!\nBueno...i anirem acabant... Avui tinc aquí a molta de la gent que més m’estimo, són los meus! No hi són tots, alguns no han pogut vindre, però sobre tot m’hi falte algú molt important per a ser un dia perfecte, vaigo este record, per a ma mare, que és a tant a prop i tant lluny al mateix temps, estic segur que avui hagués tingut un dia molt feliç. Em semble que un se’n adone que es fa gran quan li comence a faltar gent...\nPerò avui no és un dia trist i com que valtres, los meus convil·latants, heu pensat en mi per a fer de pregoner de festes, no puc fer altra cosa, abans d’acabar, que donaus les gràcies.\nGràcies per saluda’m pel carrer, per pregunta’m com estic i com està la família, per convida’m a alguna canya de tant en tant i per deixar que jo us convidi també, gràcies per felicita’m en ocasions especials, per ballar en nantres la jota a la plaça de l’ermita, per felicita’m alguns i per critica’m uns altres per la feina feta per este poble que tant m’estimo, gràcies per la vostra complicitat, solidaritat i companyia en ocasions difícils, gràcies per haveus quedat a viure aquí, gràcies per tindre ganes de tornai a la més mínima ocasió los que heu hagut de marxar, gràcies per sentius de la mateixa tribu que jo i per cridar junts a favor dels nostres a la festa del riu, al futbol, al poliesportiu o al pavelló, gràcies per compartir en mi l’espai virtual al facebook i al bloc, gràcies per dim que us agrade com fai de guia! Qui m’ho havie de dir, en la vergonya que em fa parlar en públic!\nGràcies també per ser avui aquí, i gràcies també als que no hi han pogut ser...\nI gràcies sobre tot a la meua companya de viatge per este món perquè sense ella, sense la seua paciència, constància i comprensió avui no estaria aquí.\nFa alguns anys no sabíem que ensenyar del nostre poble, avui mos podem sentir orgullosos del que tenim , però no hem de parar perquè encara quede molta feina per fer!, junts som capaços de fer moltes coses, no perdem de vista esta empenta, mirem cap endavant en este bagatge i lo nostre futur serà molt millor!\nSabeu una cosa....\nD’una manera o altra al pregoner l’acompanyave la música, voldria acabar doncs, en una cançó, una cançó que vai fer fa prop de quaranta anys, i potser en fa trenta que no la canto en públic…. lo dia que li vai dir a la meua companya, la que tots coneixeu com la Piti, que m’havien proposat fer de pregoner, la segona cosa que em va dir, la primera ja us la podeu imaginar, va ser, hauràs de cantar la barca! carinyo, va per tu!... i també per a tots valtres!\nPel meu poble passe un riu\nUn riu gran i cabalós\nI sovint (abans) d’aigua bruta.\nSi arribeu mai en tren\nAbans d’entrar al túnel\nVeure-ho una cosa estranya\nPer passar el riu\nD’una banda a l’altra\nNantres li diem: La Barca!\nUn parell de llaguts i un taulat,\nUns taulons i uns cables\nUn home, el barquer\nI una història!\nI a festes la banda,\nles puntones i els focs\nQui no ha passat per la barca\nA peu o a cavall\nEn tractor o en carro\nPer treballar o anar-se a banyar\nI el dia que hi ha molta corrent\nA donar la volta\nsi passar és urgent\nI si no, i si no cap a casa\nAra va en motor\nAra està més avall\nla lliguem en cadenes\nDe nit, al mig del riu\nI de dia, d’una banda a l’altra\nI encara si arribeu en tren\nVeure-ho una part de Flix\nUna part de la seua història\nVisca la Festa Major de Flix!\nVisca Flix i Visca Catalunya lliure!\nSortiu i gaudiu de la festa! Moltes gràcies!\nMolt bon pregó. M'ho he passat molt bé llegint-lo. El vaig a penjar a les meves xarxes\ndissabte, 24 d’agost de 2013 a les 14:26:00 CEST\nMoltes gracies per el teu pregó,no vaig poder estar-hi peró m'agradat molt lleigir-lo.\nDes de el teu escrít a la veu de Flix sobre el olivés de Butxaquina que procruro lleigir els teus escrits.\nUna abraçada Flixanco.\ndimarts, 27 d’agost de 2013 a les 12:06:00 CEST\nV Jornades de Patrimoni Històric i VI Curs Conegue...\nPregoner de Festes Majors de Flix 2013, entrevista...\nPrivatitzar el Sol.\nEl Delta de l'Ebre, el Trabucador.


salut pública | IMIS\nS’ estableix que la salut pública és el conjunt organitzat d’actuacions dels poders públics i de la societat en el seu conjunt mitjançant la mobilització de recursos humans i materials per tal de fomentar, protegir i promoure la salut de les persones, en l’esfera individual i col·lectiva, prevenir la malaltia i tenir cura de la vigilància de la salut.\nVolem oferir als municipis el suport en tots aquells temes de salut pública que afectin al seu municipi i que siguin objecte de les seves competències. (Veure dossier de presentació de l’IMIS en Salut Pública)\nDes de la seva creació l’IMIS ha dut a terme nombrosos projectes en l’àmbit de salut pública que descrivim, breument, a continuació.\nPromoció de la setmana de sexualitat saludable “II Setmana de les Figues i els Ous\nDescripció: Disseny, coordinació i execució d’un seguit d’activitats per tal de promocionar una sexualitat saludable entre joves. Entre les activitats realitzades es van incloure dues exposicions on es relacionen les fruites amb la sexualitat: “Treu-li suc a la sexualitat” de la Diputació de Barcelona i una mostra de diferents cartells amb preservatius afruitats a la Kaserna. També es va oferir una sessió de formació per a formadors que treballen amb joves i la xerrada oberta al públic “Com parlar de sexualitat amb els joves”. Adreçat als joves es van distribuir preservatius i material informatiu en locals d’oci nocturn amb la col·laboració de l’espai “La Sala” i la realització d’una enquesta a joves del municipi per elaborar un estudi sobre sexualitat i la distribució de materials pedagògics sobre sexualitat als IES del municipi. Finalment es va crear una pàgina de facebook Figues i Ous per estimular la participació i la resolució de dubtes on-line. La campanya es va fer amb l’assessorament de l’ONG Sida-Studi.\nInforme de Demografia de la Salut Igualada 2000-2009\nDescripció: Aquest informe, inclòs dins la col·lecció “Estudis tècnics en salut pública” analitzava les dades del padró municipal d’Igualada en els darrers deu anys (2000-2009) per tal d’establir l’evolució del municipi en termes poblacionals. En la primera part s’analitzava la situació actual en relació al número de població, edat, sexe, distribució en el territori. Després es va fer una comparativa entre l’any 2000 i 2009. I després es va analitzar de manera detallada l’evolució de la natalitat i també de la mortalitat en el municipi amb paràmetres tals com l’edat mitjana de la defunció, taxa de mortalitat, de natalitat, % de població amb nacionalitat no espanyola… totes les anàlisis es van poder desagregar per districte censal per obtenir una visió més ajustada.\nCampanya “Esmorza a casa. Al cole amb les piles posades”\nClient: Ajuntament Igualada / Data: 2010\nDescripció: Una de les primeres mesures incorporades en el Pla d’Actuació va ser l’elaboració d’un protocol d’actuació en cas de detecció de consum de substàncies als IES. Aquest treball s’ha dut a terme durant el darrer trimestre de l’any i està en la fase final d’elaboració. El protocol, treballat de manera consensuada amb els principals agents (mestres, EAP, professionals CASD i CESMIJ…), permetrà donar respostes homogènies i adaptades a cada situació cas de detectar-se un consum. Es pretén donar una resposta clara, àgil i honesta al jove i a les famílies per tal de reconduir la situació i evitar possibles situacions de risc derivades del consum.\nElaboració del mapa de riscos del municipi\nDescripció: En un municipi hi ha un seguit d’equipaments que, per determinades peculiaritats, són especialment susceptibles d’afectar la salut de la població i per tal escau un control més acurat. És per aixòque l’IMIS ha elaborat el que s’anomena un “mapa de riscos municipal” on, sobre un plànol, s’assenyalen aquells equipaments que podrien generar un risc per a la salut cas de no mantenir-se les mesures preventives preceptives. Hi ha equipaments sociosanitaris, esportius, parcs infantils i jardins públics, establiments alimentaris, de tatuatge, piercing o micropigmentació o fonts ornamentals, entre d’altres.\nAquest localització geogràfica permetria una ràpida anàlisi de situació i posterior actuació en cas de detectar-se algun tipus d’alarma sanitària.\nProtocol de Detecció i Actuació en cas de consum de drogues als IES\nDescripció: El protocol, treballat de manera consensuada amb els principals agents (mestres, EAP, professionals CASD i CESMIJ…), permet donar respostes homogènies i adaptades a cada situació cas de detectar-se un consum. Es pretén donar una resposta clara, àgil i honesta al jove i a les famílies per tal de reconduir la situació i evitar possibles situacions de risc derivades del consum. S’han elaborat una sèrie de circuits i propostes d’actuacions responen als diferents casos que puguin sorgir\nAssessorament pels plans d’autocontrol de la legionel·la als equipaments municipals\nDescripció: La normativa en relació a la legionel·la demana als responsables de determinades instal·lacions que disposin d’un Pla d’aucontrol per vetllar per la no proliferació de la legionel·losi. Aquests plans passen per la recollida periòdica d’una sèrie de paràmetres que permeten valorar el risc de proliferació de la legionel·la. Des d’IMIS hem encetat un servei de suport i assessorament als tècnics responsables a través de l’elaboració de protocols i sessions de formació.\nPla d’Actuació Local davant les Drogodependències\nDescripc ió: IMIS va elaborar el Pla que permet al municipi disposar d’un full de ruta per tal de treballar per disminuir el consum de drogues entre joves i població en general i reforçar la coordinació dels serveis existents. Aquest pla, resultat d’un treball en el que hi ha participat més de 30 experts i professionals del municipi, proposa una sèrie d’actuacions d’aquí fins el 2012. Inicialment s’ha elaborat un diagnòstic que ha permès obtenir una fotografia de la situació actual tant del consum com dels recursos disponibles per fer-hi front. A més dels 15 objectius generals del pla, s’han definit 38 objectius específics que inclouen 71 actuacions. El Pla ha rebut el suport de la Xarxa Local de Prevenció de Drogodependències de la Diputació de Barcelona.\nDescripció: Durant el període d’alerta, es va dur a terme un seguiment setmanal de totes aquelles informacions epidemiòlogiques i/o tècniques relacionades amb la grip A per tal de poder-les tenir en consideració a la ciutat d’Igualada. Conjuntament amb riscos laborals de l’Ajuntament es va treballar per adaptar un protocol per a l’àmbit laboral en relació a la Grip A que incloia un seguit de consideracions per tal de minimitzar-ne l’impacte\nSupervisió tasques de neteja i desinfecció legionel·la als equipaments municipals\nClient: Ajuntament Igualada / Data: 2009 – 2010\nDescripció: IMIS gestiona el control, neteja i desinfecció preventiva anual de legionel·losi en diversos equipaments municipals, de fonts i la xarxa de reg d’Igualada. Les tasques que es duen a terme consisteixen en la selecció de l’empresa especialitzada en el manteniment i control de les instal·lacions; contractació dels serveis a l’empresa seleccionada per tal de dur a terme la desinfecció anual; coordinació de les tasques amb els responsables de les instal·lacions; supervisió del correcte compliment de les tasques de l’empresa encarregada; gestió d’incidències i elaboració informe final.\nCoordinació protocol de Síndrome de Diògenes\nClient: Ajuntament Igualada / Data: 2008\nDescripció: IMIS va ser l’encarregada de coordinar un grup de treball multidisciplinar d’elaboració del protocol. A partir d’una tasca de recerca es van detectar estudis similars i es va construir el protocol d’atenció en aquests casos, així com la definició del paper de cadascú dels agents. L’objectiu és agilitzar la resposta, millorar l’atenció a la persona que pateix la malaltia i minimitzar l’impacte cap el seu entorn, es va decidir crear un protocol de gestió integrada per la negligència de cura personal i domèstica que afecti la salubritat pública.\nAssessorament signatura convenis amb l’Agència de Protecció de la Salut\nClient: Ajuntament Igualada / Data: 2009-2010\nDescripció: L’Agència de Protecció de la Salut de la Generalitat de Catalunya es troba en un procés d’implantació al territori a través de la signatura de convenis amb els diferents municipis. En aquests convenis es recullen els serveis èn l’àmbit de la protecció de la salut que l’APS oferirà de manera gratuïta i aquells que haurà de dur a terme l’Ajuntament. L’IMIS ha assessorat l’Ajuntament d’Igualada i ha estat responsable de la interlocució tècnica en aquest àmbit amb l’Agència de Protecció de la Salut de la Generalitat de Catalunya.\nRealització d’informes per l’Autorització Sanitària de Funcionament\nDescripció: Des del 2010 IMIS du a terme, per delegació de l’Ajuntament d’Igualada, les Autoritzacions Sanitàries de Funcionament. D’aquesta manera actua com a ens tècnic de suport pel municipi. Els establiments alimentaris, serveis i indústries que realitzin activitats de producció, elaboració, transformació, conservació, emmagatzematge, distribució i venda d’aliments necessiten autorització sanitària, d’acord amb la normativa sectorial d’aplicació. Les tasques que fa IMIS són: Revisió documental, Visita Inspecció de l’establiment que sol·licita l’ASF segons la normativa i Emissió de l’informe i proposta d’Autorització Sanitària Funcionament (Favorable/Desfavorable).\nFormació en salut per Danone\nClient: PAU Education / Data: 2008\nDescripció: A través de l’entitat PAU Education, es va fer l’encàrrec a IMIS de dissenyar l’estructura i els continguts d’autoaprenentatge per a tots els treballadors/es de Danone d’arreu del món.Es van dissenyar un total de quatre mòduls: què és la salut; quins reptes afrontem?; com esdevenir un actor de salut a la meva vida?; Quines solucions aporta Danone a la salut comunitària. Els continguts dissenyats van ser molt interactius, imaginatius, rigorosos, de fàcil comprensió, que permetessin l’auto-aprenentatge i, sobretot, que fossin motivadors envers la percepció de la pròpia salut i de la gent de l’entorn.\nFormació manipulació aliments per celebració “Fàtima té Salsa”\nDescripció: IMIS va dur a terme una xerrada formativa sobre la manipulació correcte d’aliments a ciutadans/es que participarien en la popular celebració “Fàtima té Salsa”, on es degusten diversos productes al carrer.\nActivitats Dia Internacional de la Sida\nClient: Ajuntament Igualada, Ajuntament Vilanova del Camí, Ajuntament Òdena / Data: 2009\nDescripció: Durant l’1 de desembre l’IMIS va sortir al carrer duent a terme activitats de sensibilització al voltant del dia mundial de la sida entre les que destaquen l’exposició de cartells a la Kaserna i la distribució de preservatius a l’IES Milà i Fontanals i també al Mercat de Vilanova del Camí.


El-Baradei desitja que els inspectors de l'AIEA tornin el més aviat possible a Corea del Nord\nEl director de l'Agència Internacional de l'Energia Atòmica, Mohamed el-Baradei, ha dit que espera que molt aviat els inspectors de les Nacions Unides per temes nuclears podran tornar a Corea del Nord. L'anunci arriba després que Pyongyang s'hagi compromès a desmantellar el seu programa nuclear i a tornar al Tractat de No-proliferació després de dos anys de negociacions multilaterals. Amb tot, El-Baradei ha dit que serà un procés d'inspecció complex, ja que s'han de reconstruir les activitats atòmiques al país des de 1993.\n19/09/2005 - 00.00 Actualitzat 19/09/2005 - 12.33\nEl-Baradei ha assegurat des de Viena que els experts internacionals aniran al més aviat possible a Corea del Nord després de l'anunci del govern de Pyongyang. Amb tot, el cap de l'AIEA ha afegit que es tracta d'un procés complex, ja que s'han de reconstruir les activitats atòmiques d'aquest país des de 1993.\nDesprés de dos anys de negociacions multilaterals, Corea del Nord s'ha compromès a desmantellar el seu programa nuclear i a tornar al Tractat de No-proliferació Nuclear. Els enviats a les converses sobre desarmament nuclear de Pyongyang han arribat al seu primer acord aquesta matinada i han acceptat un comunicat conjunt que recull el compromís nord-coreà, que representa un gran pas després de les converses que han mantingut la Xina, les dues Corees, el Japó, Rússia i els Estats Units.\nLa crisi nuclear coreana va començar el 2002, quan el govern de Pyongyang va reconèixer la represa del seu programa d'armes nuclears, cosa que violava un acord establert amb els Estats Units el 1994.\nEs reprenen les negociacions a sis bandes per a la desnuclearització de Corea del Nord\nCorea del Nord accepta renunciar a l'arma nuclear a canvi d'ajuda energètica


Patxi López sobre Catalunya: "Assistim a un teatre penós. M'agrada més que cadascun assumisca la responsabilitat"\nEl secretari de Política Federal del PSOE, Patxi López, ha criticat que en el conflicte independentista a Catalunya "estem assistint a una espècie de teatre molt preocupant i penós: veiem com un expresident de la Generalitat (de Catalunya) està a Brussel·les arremetent contra Espanya i la pròpia Unió Europea; veiem a persones que fan una cosa i després diuen una altra...". "M'agrada molt més la sinceritat, que cadascun assumisca la responsabilitat dels fets que ha produït i provocat", ha dit.\nPatxi López sobre Catalunya: "Assistim a un teatre penós. M'agrada més que cadascun assumisca la responsabilitat" EUROPA PRESS\nAixí l'asseverat el representant socialista a València, on participa en un congrés sobre autogovern, a preguntes dels periodistes sobre la situació a Catalunya i la valoració sobre la declaració davant el jutge de la presidenta del Parlament català Carme Forcadell i membres de la Mesa.\nEn este sentit, López ha subratllat que el PSOE "el que fa és acatar totes les decisions dels tribunals". "Com hem de fer tots en este país; no hi ha ningú que estiga per damunt de la llei, no hi ha gens legítim en democràcia fent-se en contra de la legalitat i molt menys per part de qui ostenta un poder que emana de la Constitució i de l'Estatut", ha sentenciat.\n"TANCAR LA POLÍTICA DE TRINXERA"\nEn tot cas, ha incidit que als socialistes el que més els preocupa és "la fractura social a Catalunya". Per açò, ha considerat que el 21-D hi ha una oportunitat d'obrir un "nou escenari per a tancar la política de trinxera i de blocs enfrontats per a obrir ponts de diàleg i donar solucions, no per a seguir donant problemes".\nEn este punt se li preguntat per la candidatura als comicis que està impulsant el líder del PSC, Miquel Iceta, i el desacord expressat per algun socialista pel 'fitxatge' de l'exconseller Ramón Espadaler. Sobre este tema, Patxi López ha defès que "a Catalunya cal deixar arrere la política de blocs enfrontats, d'amb mi o contra mi per a començar a generar espais per a l'enteniment i per a eixa convivència dels quals sent diferents volen compartir un espai comú de progrés col·lectiu".\nMaría Sainz retrata turisme i migració com a "dos cares del capitalisme" en una exposició al Molí Lab 0


les coses del dimoni: El trist final de sedano\nEl trist final de sedano\nEl que tenia que passar ha passat.\nLa historia va més o menys així.\nEl any passat a les eleccions municipals a pesar de guanyar les eleccions el partit popular es va vore de un dia per altre a la oposició.Per el camí van quedar moltes accions que els van allunyar de qualsevol posibilitat de pacte amb algun partit de la oposició i un sector notable del partit popular amb trini miro, amparo ferrando i altres que enfadats esperaven la ocasió mes propicia per descavalgar a sedano, peralta i la seva quadrilla.\nI la ocasió va vindre fa uns dies amb el vist i plau de la direcció autonimica i provincial del pp.Desprès de vore com a alacant ja no queda ningú de la rama de zaplana, sedano ja contava els dies que quedaven per a que esclatara el conflicte intern al pp alcoià.\nI fa uns dies el regidor pastor va decidir fer el pas i va començar a recollir signatures per a canviar el portaveu del partit conservador.I en un atac de nervits el portaveu sedano va procedir a treure la condició de regidor a jornada completa a pastor i altres regidors.A partir de ahi es visuavilitzaba el conflicte a la premsa local.\nLa gent que veu les coses i sap imaginar com sera el futur diu que sedano i companyia tenen els dies contats al pp i que mes prompte mes tard acabarant o al partit UPYD o amb altre de caracteristiques semblants.\nUn cop mes veiem com les disputes als partits politics donen cinc centims de com funcionem per dins aquestes organitzacions.Ho hem vist a esquerra unida, al psoe i fins i tot al bloc.\nTan presumir de democracia i mira com acaben.\nSera interesant saber els detalls mes foscos de la bronca del pp.\npd, el montatge fotografic es de un tio que es diu Pelletes Tornarà.\nPublicat per dimoni de xiquet a 11:36 a. m.\nfantàstic... ara a vore qui posen, a la Lina d'ontinyent pareix que tampoc li va tot com una seda, a vore si troben algún conservador civilitzat (que també en deu de hi haure algún...) per canviar de titella i seguir amb la comèdia\nLes baralles del pp valencià son alucinants.Jo recorde com es va dividir el partit en dos a elx, gandia, cocentaina fa molts anys.Pero la baralla entre el sector zaplanista i el de camps es basicament absurda, sense cap trellat.\nJo mentres tracte de parar la orella per saber qui hi ha darrere de tanta tonteria.Perque sempre hi ha interesos ocults.\nNo tinc molta esperança en el relleu que tindra sedano en el pp.No em fie massa ni de fernando pastor, ni de la familia miro, ni de ningú del pp.\nSi em permets et dire que no em crec a la meva edat allo de "dreta civilitzada" i desconfie molt de la esquerra post comunista i de la esquerra light del psoe.\nVivim en epoca de transció i vorem si la nostra societat vol evolucionar o no cap un altre mon.\nPerdona el rollo i gracies per la visita i el comentari.\nla mort de carrillo\nOvidi montllor a castalla\nuna migdiada trencada\nI ara que fem, sedano?\nI les festes d'alcoi canvien de dia....


Es tanca la campanya de Policia i Mossos durant el Nadal - Ajuntament de Rubí\nEs tanca la campanya de Policia i Mossos durant el Nadal\nEs tanca la campanya de Policia i Mossos durant el Nadal La campanya 'comerç segur' s'ha saldat amb un balanç de 36 controls policials i 17 detinguts. https://www.rubi.cat/ca/ajuntament/comunicacio/sala-de-premsa/notes/es-tanca-la-campanya-de-policia-i-mossos-durant-el https://www.rubi.cat/@@site-logo/ajuntament-de-rubi.svg\nLa campanya 'comerç segur' s'ha saldat amb un balanç de 36 controls policials i 17 detinguts.\nLa Policia Local de Rubí i els Mossos d’Esquadra han tancat la campanya “Comerç Segur” amb un balanç de 36 controls policials i 17 detencions. Pel que fa a aquestes detencions, es tracta de sis per robatoris amb força, tres per robatoris amb violència i intimidació, cinc per estafes, dues per danys i una per delicte contra la salut pública. A banda d’aquestes 17 detencions, la Policia Local ha informat que els Mossos d’Esquadra han detingut al municipi de Terrassa dos individus com a presumptes autors de 8 casos de robatoris amb intimidació comesos a diversos establiments de Rubí, especialment supermercats, durant el període nadalenc.\nLa campanya “comerç segur” s’ha realitzat entre el 5 de desembre de 2007 i el 6 de gener de 2008, una setmana més respecte a l’edició anterior, i s’ha centrat en les zones més comercials de la ciutat.


Novetats en matèria laboral per a l’any 2018. – Serra Mayans Assessors – Assessoria a Eivissa i Formentera – Fiscal, laboral, comptable, juridic\nNovetats en matèria laboral per a l’any 2018.\n7 novetats en matèria laboral que introdueix la Llei 6/2018, de 3 de juliol, de Pressupostos Generals de l’Estat per a l’any 2018.\nEls Pressupostos Generals de l’Estat per a l’any 2018 s’han aprovat finalment a través de la Llei 6/2018, de 3 de juliol (publicada en el BOE de 4 de juliol), que introdueix les següents novetats en matèria Laboral i de Seguretat Social que afecten directament a les empreses:\n1. Ampliació a cinc setmanes de la suspensió del contracte de treball per paternitat\nA partir del 5 de juliol de 2018 s’amplia el permís de paternitat de 4 a 5 setmanes, ampliable en parts múltiples en dos dies més per cada fill a partir del segon. Les quatre primeres setmanes hauran de gaudir-se de forma ininterrompuda i la cinquena podrà gaudir-se\nde forma independent a un altre moment, dins dels nou mesos següents a la data de naixement del fill. Aquest acord es determinarà a l’inici del període de suspensió.\nAquesta suspensió podrà gaudir-se en règim de jornada completa o en règim de jornada parcial d’un mínim del 50%, previ acord entre l’empresari i el treballador, en tot cas, el règim de jornada serà el mateix per a tot el període de suspensió inclòs, si escau, el de gaudi independent de la cinquena setmana.\n2. Bases de cotització del Règim General\nS’estableix un límit màxim de cotització de 3.803,70€ mensuals o 121,40€ diaris. El límit mínim no podrà ser inferior al salari mínim interprofessional vigent a cada moment, incrementat en un sisè, excepte disposició expressa en contrari (963,26€ mensuals o 32,11€ diaris).\nA partir de l’1 d’agost de 2018, les bases mínimes de cotització s’incrementaran en el mateix percentatge en què augmenti el salari mínim interprofessional i les bases màximes queden fixades en la quantia de 3.803,70€ mensuals o de 126,79€ diaris.\nEs mantenen els mateixos tipus de cotització que en exercici 2017 tant per a les contingències comunes com per a accidents de treball i malalties professionals.\n3. Canvis en la cotització dels autònoms\nA partir de l’1 d’agost de 2018, la base màxima de cotització serà de 3.803,70€ mensuals i la base mínima serà de 932,70€ mensuals, la qual cosa implica un augment de 4€ en la quota a pagar per aquells autònoms que cotitzin per la base mínima.\n• Cotització d’autònoms amb treballadors a càrrec, autònoms societaris i societats laborals familiars:\nLa base mínima de cotització per a l’any 2018 serà d’1.199,10€ per als treballadors autònoms que:\n• en algun moment de l’any 2017 i de manera simultània hagin tingut contractat al seu servei un nombre de treballadors per compte d’altre igual o superior a 10;\n• exerceixin les funcions d’adreça i gerència que comporti l’acompliment del càrrec de conseller o administrador;\n• siguin socis treballadors de les societats laborals familiars;\nexcepte els quals causin alta inicial en el mateix, durant els dotze primers mesos de la seva activitat, a explicar des de la data d’efectes d’aquesta alta.\n• Tarifa plana i incentivament del treball autònom, especialment en municipis petits:\nLa Llei 6/2017, de 24 d’octubre, de Reformes Urgents del Treball Autònom, va fixar l’ampliació de la quota reduïda de 50€ -la denominada «tarifa plana»– per als nous autònoms fins a 12 mesos, en lloc dels 6 mesos establerts fins llavors.\nA través de l’actual Llei de Pressupostos, es preveu que, en els supòsits que el treballador autònom resideixi i desenvolupi la seva activitat en un municipi en el padró municipal del qual actualitzat a l’inici de l’activitat constin menys de 5.000 habitants, finalitzat el període inicial de 12 mesos d’aplicació de reduccions en les quotes per contingències comunes, inclosa la incapacitat temporal, tindrà dret durant els 12 mesos següents a aquests mateixos incentius. En aquests casos l’aplicació de la bonificació pel 50% s’aplicarà, una vegada transcorreguts els 24 mesos inicials, durant un període màxim de fins a 36 mesos, fins a completar un període màxim de 5 anys des de la data d’efectes de l’alta.\n4. Sistema Especial per a Empleats de Llar establerta en el Règim General de la Seguretat Social\nLes bases de cotització per contingències comunes i professionals per a l’any 2018 es determinen actualitzant les retribucions mensuals i les bases de cotització de l’escala vigent l’any 2017, en idèntica proporció a l’increment que experimenti el salari mínim interprofessional.\nEl tipus de cotització per contingències comunes a aplicar durant el 2018 serà el 27,40%, sent el 22,85% a càrrec de l’ocupador i el 4,55% a càrrec de l’empleat.\nLes tarifes aplicables per a la cotització per accidents de treball i malalties professionals no sofreixen modificacions respecte l’exercici 2017.\nEs retarda al 2024 l’aplicació de les normes del Règim General de la Seguretat Social per calcular les bases de cotització.\n5. Nova bonificació per a la conversió de contractes per a la formació en indefinits\nEs crea una nova bonificació per a les empreses que converteixin en indefinits i a jornada completa els contractes per a la formació i l’aprenentatge celebrats amb joves beneficiaris d’una nova ajuda econòmica creada per fomentar l’ocupació juvenil.\nLa quantia de la bonificació en les quotes empresarials per contingències comunes a la Seguretat Social ascendirà a 250€ mensuals (3.000€ anuals) i s’aplicarà durant un període de 3 anys, computats a partir de la data de conversió en indefinit del contracte per a la formació i l’aprenentatge celebrat amb joves beneficiaris de l’ajuda d’acompanyament contemplada en la pròpia Llei de Pressupostos.\nS’estableix una ajuda econòmica de 426€ per a aquells joves inscrits en el Sistema Nacional de Garantia Juvenil que celebrin un contracte per a la formació i l’aprenentatge l’activitat formativa del qual tingui per objecte l’obtenció d’un certificat de professionalitat.\n6. Pensions públiques\nUna de les principals novetats de la Llei de Pressupostos és l’increment general de les pensions públiques.\n• Per 2018 la pensió contributiva màxima queda fixada en 2.580,13€ mensuals o 36.121,82 anuals, incrementant-se per tant en un 1,35% addicional al 0,25% que venia aplicant-se durant els últims anys.\n• Les quanties mínimes d’algunes de les pensions públiques en la seva modalitat contributiva, s‘incrementen en un 2,75% addicional (3% total).\n• Per la seva banda, les pensions mínimes no contributives de jubilació i invalidesa se situen en 5.178,60€ anuals.\n• Com a novetat, s’incrementa així mateix el percentatge aplicable a la base reguladora de la pensió de viduïtat, que en els supòsits que sigui l’única pensió que cobra el/la vidu/a serà del 56% des de l’1 d’agost de 2018 i ascendirà al 60% l’1 de gener de 2019.\n7.- Mesures de suport a la prolongació del període d’activitat dels treballadors amb contractes fixos discontinus en els sectors de turisme i comerç i hostaleria vinculats a l’activitat turística a Balears\nS’estableix una bonificació del 50% sobre les quotes empresarials per contingències comunes, Desocupació, FOGASA i Formació Professional per a les empreses enquadrades en els sectors de turisme, comerç vinculat al mateix i hostaleria que generin activitat productiva en els mesos de febrer, març i novembre de 2018.\nPer a qualsevol aclariment no dubtin a posar-se en contacte amb Serra Mayans Assessors.\nTagged on: Empresa Normativas Novedades Seguridad Social\nFriday July 13th, 2018 Friday July 13th, 2018 Laboral\n← Calendari laboral Juliol 2018\nCalendari laboral – Agost 2018 →


Telemarquèting: més flexibilitat, menys estabilitat\nReunió de Conveni Col·lctiu\nEs va tractar sobre l'estabilitat en l'ocupació, la subrogació, la contractació indefinida, la limitació dels contractes parcials i eventuals i una major regulació i control en l'ús de la disminució del volum de l'obra de la campanya contractada.\nEl dia 26 de gener de 2004 en una nova reunió de conveni vam tractar el tema de l'estabilitat en l'ocupació, en el mateix abordem els punts de la nostra plataforma: la subrogació, la contractació indefinida, la limitació dels contractes parcials i eventuals a més d'una major regulació i control en l'ús de la disminució del volum de l'obra de la campanya contractada.\nCOMFIA-CC.OO. vam abordar la subrogació com la gran aposta per l'estabilitat, demanant la contractació del 100% dels llocs de treball en els canvis d'empresa amb treballadors que estiguessin contractats anteriorment en la campanya o servei. Igualment en els casos de desdobleig, és a dir, que la campanya es divideixi en diversos serveis i es reparteixi a diferents empreses.\nEl manteniment de totes les condicions laborals que es vinguessin gaudint, sol·licitant a més una indemnització equivalent a la d'un acomiadament objectiu en el cas que el volum de treballadors a contractar no sigui el mateix i/o si el servei s'envia a altra província.\nUna altra de les apostes de COMFIA-CC.OO. és la regulació de la contractació, insistint en la necessitat d'augmentar el percentatge d'indefinits en les empreses, buscant criteris objectius tals com l'antiguitat i únicament en cas d'empat l'ús d'altres criteris consensuats amb la Representació Legal dels Treballadors. Això deu anar acompanyat d'una reducció en gran mesura de la contractació a temps parcial, a més d'augmentar considerablement el control sobre la jornada irregular.\nLa resposta de la patronal no es va fer esperar: "La proposta dels sindicats és un atemptat contra l'estabilitat de l'ocupació perquè posa en perill la continuïtat de les empreses, ... morta la gallina s'acaba l'ocupació", ... "El 2n Conveni ha reduït la flexibilitat que les empreses del sector necessiten", ..."la subrogació total en la successió d'empreses no és possible en aquest sector", ... "la supervivència del sector pansa per reduir els costos salarials i augmentar la flexibilitat", ..."la rigidesa dels torns resta flexibilitat i impedeix la contractació a temps complet"... etc., etc., etc.\nA COMFIA-CC.OO. ens crida l'atenció que després de tants anys de funcionament del sector les empreses de telemarquèting no treballin per la seva consolidació, i que l'únic oferiment als seus clients sigui l'abaratament de costos salarials i la flexibilitat salvatge, convertint-se en mers intermediaris de mà d'obra intensiva.\nLa patronal és incapaç de reconèixer que la disminució del seu marge de beneficis, i la seva impossibilitat de repercutir qualsevol tipus de costos als seus clients, es deu única i exclusivament a la seva pèssima gestió empresarial. Amb això, ens demostren que l'únic valor afegit que són capaços d'oferir són els preus més barats en els concursos i amb això pretenen, no sol que les condicions dels treballadors no millorin sinó que empitjorin considerablement.\nLa patronal no ha volgut entrar en la resta dels punts, citant-nos per al dia 10 de febrer de 2004


Vinaròs rebrà recursos extraordinaris de la Generalitat per al nou curs escolar | Castelló Extra\nLa Generalitat Valenciana ha posat en marxa un pla especial per a garantir una tornada a l’escola segura per als milers d’alumnes i professors que el pròxim 7 de setembre iniciaran el nou curs escolar. En el cas de Vinaròs, la Conselleria d’Educació ha assignat gairebé 136.000 € per a la posada en marxa de mesures per fer front al coronavirus.\nD’aquesta quantitat, 83.470 € es destinaran per adaptar els centres educatius a la nova realitat condicionada per la Covid-19. Cal destacar que aquesta mesura s’afegirà a les actuacions que ha realitzat l’Ajuntament en les darreres setmanes per adaptar també els centres educatius de la ciutat a la nova realitat, arran de les reunions mantingudes amb els tots equips directius.\nPel que fa als 52.476 € restants, corresponen a la subvenció que ha demanat el Consistori per a l’organització d’activitats extraescolars, amb totes les garanties de seguretat, perquè els xiquets puguen gaudir de tallers, esports o altres activitats fora de l’horari lectiu, que fomenten la igualtat d’oportunitats entre tots els alumnes que s’han vist afectats per la pandèmia, al mateix temps que s’ajuda als pares a conciliar la vida laboral amb la familiar.\nPer últim, l’ajuda de la Conselleria d’Educació també ha inclòs la contractació de 27 docents que s’afegiran als centres educatius, tant públics, privats com concertats, per atendre als alumnes en grups reduïts i garantir així el compliment de la distància de seguretat. Cal destacar que Vinaròs serà el municipi del Baix Maestrat que disposarà de més professorat a causa del nombre d’habitants.


Text de l'Evangeli (Jn 8,1-11): Els mestres de la Llei i els fariseus li van portar una dona que havia estat sorpresa en el moment de cometre adulteri. La posaren allà al mig, i li digueren: «Mestre, aquesta dona ha estat sorpresa en el moment de cometre adulteri. Moisès en la Llei ens ordenà d'apedregar aquestes dones. I tu, què hi dius?». En aquell temps, Jesús se n'anà a la muntanya de les Oliveres. Però de bon matí es va presentar de nou al temple. Tot el poble acudia cap a Ell. S'assegué i començà a instruir-los.\nLlavors els mestres de la Llei i els fariseus li van portar una dona que havia estat sorpresa en el moment de cometre adulteri. La posaren allà al mig, i li digueren: «Mestre, aquesta dona ha estat sorpresa en el moment de cometre adulteri. Moisès en la Llei ens ordenà d'apedregar aquestes dones. I tu, què hi dius?». Li feien aquesta pregunta amb malícia per tenir de què acusar-lo. Però Jesús es va ajupir i començà a escriure a terra amb el dit. Ells continuaven insistint en la pregunta. Llavors Jesús es va posar dret i els digué: «Aquell de vosaltres que no tingui pecat, que tiri la primera pedra». Després es tornà a ajupir i continuà escrivint a terra.\nElls, en sentir això, s'anaren retirant l'un darrere l'altre, començant pels més vells. Jesús es va quedar sol, i la dona encara era allà al mig. Jesús es posà dret i li digué: «Dona, on són? ¿Ningú no t'ha condemnat?». Ella va respondre: «Ningú, Senyor». Jesús digué: «Jo tampoc no et condemno. Vés-te'n, i d'ara endavant no pequis més».\nAvui ens trobem davant d’una escena genial, entendridora. Aquella dona, descoberta en adulteri, abandonada i culpada per tots, és acollida per la tendra misericòrdia de Jesús. Els diu: «Aquell de vosaltres que no tingui pecat, que tiri la primera pedra». I inclinant-se novament, escrivia a terra. Desaparegueren tots! Ningú no tirà cap pedra!\n—«’On són? Ningú no t’ha condemnat?’. Ella respongué: ‘Ningú, Senyor’. Jesús digué: ‘Jo tampoc no et condemno. Vés-te'n, i d'ara endavant no pequis més’».


Daina-Isard - Preguntes freqüents\n+ - Què és l'Apple ID? Click to collapse\n+ - Per què l'alumne necessita una adreça de correu electrònic @daina-isard.cat? Click to collapse\n+ - Com puc tenir una còpia de seguretat de les dades del meu iPad? Click to collapse\n+ - Com puc ajudar al meu fill amb les tasques diàries amb l'iPad? Click to collapse\n+ - Què són els perfils de l'iPad? Click to collapse\n+ - Quin és l'objectiu dels perfils? Click to collapse\n+ - Restringir l'iPad o educar en responsabilitat? Click to collapse\n+ - Eina de treball o d'oci? Click to collapse\n+ - Suposa l'iPad una distracció per l'alumne? Click to collapse\n+ - Perills a la xarxa Click to collapse\nEstàs aquí:Inici Escola Projectes 3-18 One2One Preguntes freqüents


Geri Halliwell ha emès una disculpa als fanàtics de les espècies devastats | CAT.polkadotsinthecountry.com\nSempre Viva, poder de l'noia\nQuan Geri Halliwell va anunciar sobtadament que s'anava a les Spice Girls en 1998, els cors de tot poder-Defensar la noia, imitador-cant de vuit anys van ser aixafats. Res seria el mateix una altra vegada! Cap quantitat de jugar bucle Goodbyeon mitjançant la nostra confiança walkmans enmig de plors a la nostra coixí meravellós pollet que mai sufocar la tristesa dins nostre! Fins i tot el príncep Carles no ho podia creure, escrivint a ella personalment per dir: 'El grup no serà el mateix sense tu'\nI no ho era. La resta de les Spice Girls es van separar poc després, i això va ser tot.\nAixí que quan la notícia d'una reunió amb Geri, Mel B i Emma Buntonbegan circula l'any passat, hem començat a furgar per al vestit d'Union Jack que un cop borratxo comprat a Ebay - només perquè els nostres cors destrossats de nou quan les noies van decidir posposar la seva gira.\nNo obstant això, en un intent brillant per al rescat, Geri s'ha presentat per demanar disculpes a tots els fans acèrrims Spice Girl que mai va ser el mateix després de la seva partida impactant fa dinou anys.\nUn compte de ventilador tuitejar un vídeo recopilatori de la decisió de Geri deixar el 1998, dient :. '19 fa anys en l'actualitat, es va anunciar que @GeriHalliwell havia deixat la meitat de la seva gira mundial '\nSi es pot veure que, sense que salti ets un víking.\nCentenars de fans van comentar, compartint les seves experiències personals del moment devastador - que és quan espècia del gingebre ella va decidir intervenir, dient: 'Ho sento per això... Tot surt bé al final, això és el que diu la meva mare!'\nEls aficionats estaven a la lluna amb la seva resposta, fent-li saber que ella era - per descomptat - perdonat.\nEn aquest moment, Geri va emetre un comunicat dient: 'Lamentablement m'agradaria confirmar que he deixat les Spice Girls. Això és a causa de les diferències entre nosaltres. Estic segur que el grup continuarà sent reeixida i els desitjo tot el millor. '\nPerò en un clip d'una entrevista a Oprah: On són ara Geri revela que hi havia una altra raó per la qual va haver de sortir.\n'Em vaig sentir molt més conscient de mi mateix, el meu pes corporal', admet.\n'Tot Utilitzem diferents eines per tirar endavant, els mecanismes d'adaptació. Per a mi [que] estava controlant pes del meu cos... Que vaig començar a ser bulímica i ningú es donaria compte que degut al seu pes corporal es manté més o menys la mateixa. És perillós sagnant '.\nEl veritable problema que enfronten les núvies mil·lenàries en el dia del casament\nDesfilada de moda Christopher Kane AW16\nCom contornar: la guia definitiva sobre com fer-ho bé\nEls comentaris de Michael Bay sobre Kate Beckinsale al port de perla són incorrectes


5 Ferits Múrcia: Explota una gasolinera Repsol en ple centre\nExplosió en una benzinera Repsol en ple centre d'una ciutat espanyola\nEls fets s'han produït al centre de Cartagena\nper Laura Castaño dimarts, 14 de juliol 2020 - 17:45h\nL'explosió s'hauria produït en una gasolinera al centre de Cartagena | Pixabay\nUna explosió en una benzinera Repsol de Cartagena, a Múrcia, ha deixat cinc persones ferides aquest dimarts. Segons han declarat fonts d'Emergències al mitjà 'La Verdad', hi ha dues persones afectades. L'explosió s'ha produït a l'establiment situat a Plaça Espanya, al centre del municipi, a causa d'una acumulació de gasos.\n# ÚltimaHora Emergències informa d'una explosió en una gasolinera a Cartagena amb persones ferides https://t.co/zJJGCvqBla\n- Onda Regional (@ORMurcia) July 14, 2020\nEl Centre de Coordinació d'Emergències del 112 de la Regió de Múrcia ha rebut diverses trucades de persones que han escoltat i presenciat l'explosió. Fins al lloc dels fets, s'han personat diverses ambulàncies i personal sanitari de la Gerència d'Urgències i Emergències Sanitàries 061 per atendre les persones que s'han vist afectades. També s'hi han traslladat efectius dels Bombers, de Protecció Civil i agents de la Policia Nacional.\nUn dels ferits està en estat crític\nEls membres del personal d'emergències han atès les persones afectades i han comprovat els danys ocorreguts a la benzinera, tot i que encara no hi ha informació concreta sobre l'abast de l'explosió. Dos dels afectats són operaris d'una empresa que realitzava treballs d'adaptació en un dels tancs de gasoil i han resultat ferits amb cremades extenses, motiu pel qual han estat traslladats fins a la unitat de cremats de l'Hospital de La Arrixaca.\nUn dels operaris, un jove de 29 anys, ha estat ingressat en estat crític a la Unitat de Cures Intensives (UCI) mentre que l'altre, un home de 40 anys, ha estat ingressat a la Unitat de Cremats, del mateix centre, amb cremades que afecten més del 20% de la seva superfície corporal. Els serveis sanitaris també han atès 3 dones de 23, 40 i 80 anys d'edat que havien patit una crisi d'ansietat. A més, la senyora de 80 anys tenia contusions per haver caigut a terra.\nTot i la deflagració no s'ha registrat cap incendi i els bombers han abocat escuma per aïllar el combustible d'un dels tancs. Segons les primeres investigacions es creu que l'explosió podria haver-se produït quan es feien adaptacions en el tanc i estaven tallant amb una radial.\nMor amb només 24 anys i a punt de donar a llum la 'youtuber' Nicole\nAra mateix: En marxa un escorcoll de la Guàrdia Civil a una empresa de la Generalitat


Jornades Formatives - Andorra 3000\n> Activitats Programades>Jornades FORMATIVES\nActivitats a destacar Estiu\nActivitats a destacar Hivern\nEscola Andorra 3000\nLes activitats en el medi natural en general i a la muntanya en particular, comporten un risc intrínsec degut al medi canviant i accidentat, que hem de gestionar de forma adequada per poder garantir, en la mesura del possible, la nostra integritat física.\nA Andorra 3000 considerem que una preparació adequada en els tres àmbit...\nA Andorra 3000 considerem que una preparació adequada en els tres àmbits: físic, tècnic i psicològic, es essencial per minimitzar aquests riscos potencials inherents en qualsevol de les activitats que realitzem a la muntanya.\nAixí mateix, un major coneixement de les diferents matèries que intervenen en els diferents esports de muntanya, com poden ser: la orientació, la meteorologia, la nivologia, les tècniques de progressió en diferents terrenys, els primers auxilis, la psicologia de muntanya, la nutrició o el entrenament i la higiene esportiva, entre altres, augmenta significativament, no només la seguretat, sinó també l'aprofitament, el gaudir i la consecució de l'èxit dins dels nostres projectes d'activitats a l'aire lliure.\nPer això, periòdicament, proposem aquestes jornades FORMATIVES en les que instruïm als nostres alumnes per què obtinguin les capacitats necessàries, per què se'n puguin sortir de forma autònoma en cadascuna de les disciplines del muntanyisme i altres relacionades amb el medi ambient.\nLa metodologia utilitzada, en general, es la impartició de classes pràctiques amb el suport teòric indispensable. Creiem que una posada en pràctica de les tècniques sobre el terreny, facilita la assimilació de l'aprenentatge i permet la correcció de la tècnica "sobre la marxa", a sobre, de poder comptar amb la demostració en positiu i negatiu que porta a terme l'instructor/professor.\nAquestes activitats han estat pensades per assolir una quantitat mínima de persones, per això, és necessari RESERVAR l'activitat, efectuant el pagament 5 DIES abans de la data marcada, COM A MÍNIM. (depenent de l'activitat, es necessitarà més temps d'antelació per realitzar la reserva).\nEn cas de no arribar al número mínim de persones, es retornarà el 100% de l'import pagat.\nJornades FORMATIVES No hi ha activitats en aquesta categoria.


“L'espectacle casteller més gran del món”, lema del XXIII Concurs de Castells — Ajuntament de Tarragona\nEsteu aquí: Inici › La ciutat › Notícies › Notícies 2010 › “L'espectacle casteller més gran del món”, lema del XXIII Concurs de Castells\nUna de les novetats d'aquesta edició és la programació de diferents activitats paral·leles durant el cap de setmana del certamen\nD’esquerra a dreta: Manuel Rodríguez, responsable d’Inside Consultores; Carme Crespo, tinenta d’alcalde de Cultura de l’Ajuntament de Tarragona; i Miquel Vendrell, president del comitè executiu del Concurs de Castells. Foto: Jaume Omella\n“L'espectacle casteller més gran del món”. Aquest és el lema escollit per promocionar el XXIII Concurs de Castells, que se celebrarà el 3 d'octubre vinent a la Tàrraco Arena Plaça, la nova denominació de la plaça de toros de Tarragona. El lema i la imatge del Concurs s'han presentat aquest divendres en roda de premsa, en presència de la tinenta d'alcalde de Cultura de l'Ajuntament de Tarragona, Carme Crespo, i del president del Comitè Executiu del Concurs, Miquel Vendrell.\nEl logotip del Concurs de Castells, una ve baixa invertida imitant una piràmide, és el protagonista gràfic d'aquesta edició del certamen. El concepte creatiu del cartell i de l'espot televisiu se centra en reproduir amb els braços la forma d'aquest logotip, tot creant un signe no verbal, que fa referència a la forma piramidal dels castells. Pel que fa al lema, potencia l'atractiu dels castells i, en especial, del Concurs, una diada singular pel seu format, pel seu escenari, pel nombre de colles participants i per l'expectació mediàtica que suscita. El lema, el cartell i l'espot han estat creats per Inside Consultores, empresa col·laboradora del Concurs de Castells.\nEl logotip del Concurs també és el pretext d'un concurs que es posarà en marxa el dimarts 3 d'agost. Tothom qui vulgui podrà enviar les seves fotografies imitant amb les mans la imatge del Concurs de l'edició d'enguany. Totes les fotografies rebudes es penjaran al web del Concurs, www.concursdecastells.cat, i entre totes elles s'escollirà una imatge guanyadora, l'autor de la qual rebrà un lot de premis d'El Corte Inglés, patrocinador principal del XXIII Concurs de Castells.\nUna de les novetats d'aquesta edició del Concurs és la programació de diferents activitats paral·leles durant el cap de setmana del certamen. D'aquesta manera, el dissabte 2 i el diumenge 3 d'octubre s'instal·larà una zona village a l'exterior de la Tàrraco Arena Plaça on els patrocinadors del Concurs promocionaran els seus productes. A la mateixa zona s'instal·larà una pantalla gegant en la qual diumenge es podrà seguir en directe el Concurs i dissabte es podran veure les retransmissions d'edicions anteriors.\nWeb del XXIII Concurs de Castells: www.concursdecastells.cat


MUNTAR ASSOCIACIÓ CANNÀBICA INFORMACIÓ LEGAL\nCOM MUNTAR UNA\nPer muntar una associació cannàbica es necessari complir una serie de requisits. Com a advocats especialitzats en cannabis oferim un assessorament integral, des de la gestió inicial de constitució i registre fins a la defensa en possibles procediments penals derivats d’intervencions policials i judicials.\nCreació i constitució de l’associació fins assolir el CIF definitiu\n> Confecció de l’acta fundacional de l’associació.\nAssessorament de com gestionar el club per tal de no cometre cap delicte\nProtocol d’actuació envers el cultiu i el transport\nInforme pericial de l’enginyer agrònom respecte la previsió del cultiu\nRecursos contra multes per tinença o consum de cannabis a la via pública\nDefensa dins un procediment penal per delicte\nREQUISITS PER MUNTAR\nUNA ASSOCIACIÓ CANNÀBICA\nLa fórmula legal per muntar una associació cannàbica troba el seu punt de partida en l’exercici de dos drets fonamentals: el dret d’associació i el dret d’autocultiu per a l’autoconsum.\nI això juntament amb la figura jurisprudencial del Tribunal Suprem de “l’autoconsum compartit”, el qual no constitueix delicte, sempre que es compleixin els següents requisits:\n1. Els consumidors han de ser prèviament ‘addictes’ per tal d’excloure la reprovable finalitat de divulgació del consum d’aquestes substàncies nocives per a la salut (STS de 27 de gener de 1995).\n2. El consum ha de produir-se en un lloc tancat o, almenys, ocult a la contemplació de tercers aliens, per tal d’evitar, amb aquest exemple, la divulgació d’una pràctica perjudicial (STS de 2 de novembre de 1995)..\n3. La quantitat ha de ser “insignificant” (STS de 28 de novembre de 1995) o, si més no, mínima i adequada per al seu consum en una sola sessió o trobada.\n4. La comunitat que participi en aquest consum ha d’estar integrada per un nombre reduït de persones que permeti considerar que estem davant un acte íntim, sense transcendència pública (STS de 3 de març de 1995).\n5. Les persones consumidores han d’estar concretament , per tal de poder controlar degudament tant el nombre de les mateixes, en relació amb l’anterior requisit, quant les seves condicions personals, a propòsit de l’enunciat en primer lloc (STS de 31 de març de 1998).\n6. Ha de tractar-se d’un consum immediat (STS de 3 de febrer de 1999).\nCertament es fa molt difícil per les associacions cannàbiques complir tots i cadascun d’aquests requisits, la qual cosa situa als seus socis, però sobretot als membres de la Junta Directiva, en una vulnerabilitat absoluta enfront d’una possible causa penal en contra.\nLLEI SOBRE EL CONSUM DE CÀNNABIS\nEN UNA ASSOCIACIÓ CANNÀBICA\nL’article 368 del Codi Penal castiga amb penes de presó “els actes de cultiu, elaboració o tràfic, o les persones que d’una altra manera promoguin, afavoreixin o facilitin el consum il·legal de drogues tòxiques, estupefaents o substàncies psicotròpiques”.\nLes penes varien si es tracta de substàncies que causen un greu dany a la salut (de 3 a 6 anys de presó) o si no causen un greu dany a la salut (d’1 a 3 anys), com el cas del cànnabis.\nAquest precepte, regula el delicte contra la salut pública, que és un delicte dels anomenats de “perill abstracte”, sent que es comet pel sol fet de posar en risc la salut pública. No cal “vendre” la substància estupefaent per tal que sigui delicte, ni tan sols que arribin a consumir-la tercers. El fet en si de posar en risc la salut constitueix la comissió del delicte. N’hi ha prou, doncs, amb que siguin exposats a la substància de la qual es tracti.\nA l’Estat espanyol el consum de drogues no està prohibit, sinó que es castiga penalment la promoció del seu consum i distribució a tercers, i amb sanció administrativa, el consum o la tinença en la via pública (article 25.1 de la Llei Orgànica 1/1992, de 21 de febrer, sobre Protecció de la Seguretat Ciutadana).\nEl cultiu per a l’autoconsum no és possible legalitzar-lo, encara que existeixi algun precedent de procediment penal on el Jutge ha retornat la marihuana als socis d’un club cannàbic. Menys en aquestes excepcions, sempre es fa valer la disposició legal que prescriu que un cultiu d’estupefaents sense la deguda llicència administrativa, haurà de ser destruït (Article 8 de la Llei 17/1967, de 8 d’abril, d’estupefaents). Quan la policia intercepta un cultiu de marihuana, més enllà de la destrucció d’aquesta, també pot imposar multes de fins a 30.000 euros, (quan no hi cap la imputació penal del seu responsable).\nLa fórmula legal de les Associacions cannàbiques troba el seu punt de partida en l’exercici de dos drets fonamentals: el dret d’associació i el dret d’autocultiu per a l’autoconsum. I això juntament amb la figura jurisprudencial del Tribunal Suprem de “l’autoconsum compartit”, el qual no constitueix delicte, sempre que es compleixin una serie de requisits.


Acabar amb la situació de perillositat de l’estació vallera – Compromís per Tavernes de la Valldigna\nLa corporació de Tavernes, a petició del BLOC, ha acordat en el ple de juliol demanar a ADIF, entitat responsable d’infraestructures de RENFE, per exigir-li l’execució del projecte que acabe amb la situació de perillositat i total inseguretat de l’estació vallera.\nEl regidor i portaveu del Bloc, Jordi Juan, va recordar a la corporació que en desembre del 2006 es van celebrar reunions amb responsables territorials de RENFE per fer-los palés la situació de precarietat i perillositat de l’estació. De les reunions va sorgir un compromís de RENFE d’agilitar el projecte de reforma de l’estació per tal d’evitar, com ara passa, que els usuaris tinguen que travessar les vies en no haver cap pas elevat o subterrani per poder canviar d’andana. Totes aquestes obres, com va recordar el regidor del Bloc, havien d’iniciar un conjunt d’obres per tal de fer l’estació totalment accessible. Tot indica que este projecte ha quedat paralitzat.\nEl Bloc denuncia que malgrat haver passat quasi quatre anys, i a pesar de la situació de total inseguretat dels usuaris, no s’ha mamprés cap dels projectes anunciats. “Reiterem que ací, a Tavernes, els passatgers han de creuar les vies per obligació, perquè no hi ha altre remei ni altra possibilitat de passar d’una andana a l’altra. I de vegades circulen gents d’alta velocitat en sentit València-Gandia que no tenen parada a la nostra ciutat i creuen l’estació a alta velocitat”.\nL’estació de Tavernes dóna servei tant a Tavernes com a la seua platja i a les poblacions de Benifairó i Simat, amb un total poblacional que en època estival pot superar els 50.000 habitants, un motiu més per atendre com cal la seguretat i millora del servei.\n←El Bloc demana la millora de l’estació del tren\nEl BLOC de Tavernes continua defensant les reivindicacions de la INTERAMPA de la Valldigna→


El quintet aragonès ‘b vocal’, Premi del Públic als Estats Units – @bidc_butlleti\nGrup Vocal Noticies\nEl quintet aragonès ‘b vocal’, Premi del Públic als Estats Units\nEl quintet saragossà b vocal va guanyar els premis del públic i de millor cançó en el concurs Harmony Sweepstakes, celebrat a San Francisco, on van obtenir la tercera plaça. El guardó al millor tema el van obtenir els saragossans per ‘Devórame altra vegada’, va informar el responsable de comunicació del grup.\nEl grup es va mostrar orgullós dels premis obtinguts en la competició a capella per excel.lència. “Ens anem contents i satisfets”, va dir Augusto González, membre del grup. També es va mostrar molt content un altre dels membres del quintet, Fermín Polo que va assegurar: “Érem l’únic grup europeu en el concurs”. El certamen es va organitzar davant uns 2.000 espectadors a l’auditori Marin Veterans de la localitat de Sant Rafel, propera a San Francisco, on la formació aspirava a convertir-se en el millor grup ‘a capella’ del món.\nEl grup, en representació de Nova York, defensava el primer premi del jurat i el premi del públic, obtinguts el passat mes de març a les semifinals del festival. Els conjunts rivals representaven a Boston, Chicago, Los Angeles i San Francisco, així com a les regions de les muntanyes rocoses, la Mid Atlantic i la Pacific Northwest.\nA les 26 edicions del festival mai fins ara hi havia hagut participació d’un grup espanyol, i en la d’aquest any b Vocal era l’única formació europea. “Estem tranquils”, va comentar González abans de l’actuació. “Encara que la nostra carrera està consolidada professionalment després de 15 anys sobre els escenaris, creiem que és un bon moment per donar un salt internacional d’aquest calibre”, va afegir.\nb Vocal va guanyar fa quatre anys el Festival Vokal Total (Graz, Àustria) i ha realitzat dues gires per Àsia. Si hagués guanyat el trofeu, la formació aspirava a fer una gira als Estats. Units. l’any que ve i obtenir un contracte de distribució discogràfica.\nTambé manegen una oferta per participar en un programa de televisió de la NBC (‘The Sing Off’). “Amèrica és una gran fàbrica de somnis, i nosaltres ja estem vivint el nostre”, va concloure González.\nQui són B Vocal?\nEl grup b vocal fa 15 anys treballant en un estil musical innovador i sorprenent: amb l’únic suport de les seves veus i amb una gran dosi d’humor i teatralitat, aquests cinc músics aragonesos recreen la sonoritat original de qualsevol tema musical (bateries, guitarres, metalls, melodies …), havent aconseguit amb els seus divertits espectacles popularitzar l’estil de la música a cappella a Espanya mitjançant una combinació perfecta de veus i humor i un repertori nacional i internacional de gran qualitat.\nAl llarg de la seva carrera professional han estat moltes les seves aparicions a TV, entre d’altres la “Gala de Presentació de la programació nacional de la temporada”, Antena 3 Notícies, Espejo Público (Antena 3 TV), “Gala del Sorteig de la Copa del Rei de l’ACB “, El Conciertazo, La 2 Notícies (la 2 de TVE i Canal Internacional),” Aquesta és la meva història “, (TVE 1 i Canal Internacional),” La nit amb fonts i Cia “(Tele 5) , Gala de Nadal de Channel n º 4 (Canal Cuatro), Gala presentació de programació (Popular TV), Madrid Directe, Notícies Madrid (Telemadrid), Gala Cap d’any Televisió Autonòmica Aragonesa, Aragó en Obert (Aragó TV) … etc . També han estat entrevistats a les principals emissores de ràdio del nostre país, i el seu treball ha rebut excel lents crítiques de mitjans de comunicació a nivell nacional i internacional.\nL’any 2005 el grup celebra el seu 10 aniversari i 1000 concerts. L’octubre d’aquell mateix any protagonitzen una de les més multitudinàries actuacions musicals de la seva carrera, actuant a Saragossa davant més de 100.000 persones, com a grup teloner de la mítica estrella del rock Bonnie Tyler.\nb vocal ha recorregut els més importants escenaris espanyols. També han actuat a festivals de prestigi nacional i internacional. Entre les seves actuacions a nivell internacional destaquen les realitzades a París (presentació de Projecte Expo Saragossa 2008), Brussel (actuació per a la colònia diplomàtica espanyola a Bèlgica a l’Hotel Hilton). El juliol de 2006 obtenen el Primer premi de jurat i premi del públic al Festival Internacional Vokal.Total de Graz (Àustria), un dels concursos més prestigiosos del panorama vocal internacional. Arran d’aquest triomf són convidats al Festival internacional de grups vocals de Taiwan, on participen oferint diversos concerts a l’octubre de 2007. En aquesta mateixa gira realitzen diversos concerts al Japó. després de l’èxit de la seva primera gira asiàtica, el 2008 realitzen una nova gira per les quatre ciutats més importants de Taiwan. El març de 2010 han obtingut de nou el reconeixement del jurat i del públic en la semifinal del prestigiós festival Harmony Sweepstakes a Nova York, el que els dóna pas per a concursar a la final que se celebra al maig a San Francisco.\nEl 24 març 2006 actuen davant SM els Reis d’Espanya a la Gala de lliurament de “Premis Internacionals de Periodisme Rei d’Espanya”, organitzada per Agència EFE i celebrada a la Casa d’Amèrica de Madrid, sent destacada la seva actuació per la Premsa nacional i internacional.\nEntre els mesos d’abril i juny de 2006 emprenen una reeixida gira de concerts actuant en Teatres i Auditoris de 40 ciutats espanyoles amb l’espectacle “Cinc veus són rialles”.\nEl 2007 presenten a Espanya el seu nou espectacle “Comicapela!”, Amb el qual recorren Teatres i Auditoris de tot el País, culminant amb la programació d’aquest espectacle durant el mes de juliol en el prestigiós Teatro Bellas Artes de Madrid. El 2008 repeteixen programació al Teatre Belles Arts convertint-se en l’espectacle més vist de la temporada a Madrid. El mateix any 2008 realitzen dos concerts multitudinaris a l’Exposició Internacional de Saragossa.\nHa publicat quatre discos: “Rebisiones” (2000) “Sis veus … res més?” (2004), “Entre Abats i Joglars” (2006) i Vocalitessen (2009), així com dos DVD: “Cinc veus són rialles” (2006) i “Comicapela!” (2008). En Vocalitessen, a més d’impactants versions, per primera vegada incorporen un variat repertori de creació pròpia també interpretat a capel.\nAmenitzen habitualment presentacions d’actes protocolaris tant públics: Inauguració del Teatre Goya de Barcelona, Sopar Institucional de Societat Interamericana de Premsa a la seu del Govern de la Comunitat de Madrid, Lliurament de Premis Fundació del Patrimoni Històric, Lliurament de Premis Teatre Rojas de Toledo, Sopar Institucional de Directors Generals de Patrimoni de les comunitats autònomes, Lliurament de Premis Aragonesos i Asturians de l’any, Gala 75 aniversari del Reial Saragossa … etc, com privats.\nMolt important en la seva carrera artística és la tasca pedagògica realitzada pel grup al llarg d’aquests anys, en els quals més d’1 milió de nens i joves de tot Espanya han gaudit dels seus concerts didàctics sobre la importància de la música i en particular de la veu com a instrument essencial de l’ésser humà. Donat el seu prestigi en aquest camp, el seu espectacle didàctic “Hi havia una veu … la Història” és íntegrament retransmès el juny de 2008 pel conegut Programa de Difusió Musical “El conciertazo” de la 2 de TV i Canal Internacional. El 2007 signen un Conveni de Col.laboració cultural amb l’Exposició Internacional “Expozaragoza 2008”, pel que creen una cançó per a la mascota oficial de l’Exposició, “Fluvi”. Aquest tema musical és acollit pel públic amb gran èxit, representant-en tots els espectacles didàctics del grup i de la seva productora musical: Conlaboca Produccions Artístiques.\nDesprés de quinze anys d’èxits, b vocal s’ha convertit en un dels grups espanyols més versàtils i originals, així com en el principal referent de la música a cappella a Espanya.\n0 comments on “El quintet aragonès ‘b vocal’, Premi del Públic als Estats Units”


Tranquil, parla català | CATALUNYA NORD per la INDEPENDÈNCIA - www.catalunyanord.cat\n← Sem pas un producte comercial, sem pas ni a vendre, ni a llogar.\nSem els SdF del Cul de France →\nPer tant, aquesta majoria de “no-catalanocomprenent” és al cap i a la fi una minoria, i una minoria dividida entre indiferència i rebuig.\nInteressem-nos a les minories, però tinguem cura de la majoria, que en el cas de la llengua és a favor nostre.\nAquesta majoria que estima i entén el català, aquesta majoria que declara voler-ne la cooficialitat, necessita presència i visibilitat de la llengua i si sem capaços de donar a la llengua catalana el lloc que li pertoqui a l’espai públic, llavors nos ho agraïrà la major part dels nord-catalans.\nParal·lelament és probable que una minoria estigui cada vegada més molesta, és cert, serà el preu a pagar, els jacobins de pedra picada no canviaran pas, fins i tots aquests qui entenen perfectament la llengua pròpia.\nTenim tres enemics:\nels jacobins, aquests qui volen eradicar el català,\nels pessimistes, aquests qui pensen que de totes les maneres el català al nord és mort, que no cal fer més esforços,\nels optimistes que creuen que de totes maneres un dia o l’altre se solucionarà.\nHem de ser realistes i hem de ser concients de la nostra responsabilitat, vull dir la responsabilitat d’aquests qui estimem la llengua, qui la sabem més o menys parlar, llegir o escriure.\nNosaltres els catalanoparlants realistes hem de compartir la llengua sempre i amb tothom, no hem de posar ni fronteres, ni límits.\nNo hi ha més remei per a fer arribar la llengua al màxim de persones i fer-la viure.


Els Mossos van detenir a l'acompanyant del conductor del vehicle\ndimarts, 19 de març 2019 - 18:42h | Actualitzat a 19/03/2019 19:33h\nEl conductor del vehicle no tenia permís de conduir i va duplicar la taxa d'alcohol permesa | Mossos d'Esquadra\nPersecució policial de pel·lícula aquest cap de setmana a la ciutat de Reus. Un vehicle, ocupat per dues persones, va fugir des del passeig Mata, a prop de l'estació de trens, i, finalment, va ser interceptar al raval Martí Folguera, a prop de l'Hotel Gaudí. El conductor del vehicle anava begut i no tenia carnet de conduir, mentre que l'acompanyant, també en estat d'embriaguesa, va ser detingut pels Mossos d'Esquadra.\nEs fuga borratxo i sense carnet\nDues persones van fugar-se conduint un vehicle tot terreny pel centre de la ciutat de Reus, segons ha pogut saber TarragonaDigital. El conductor va fugir a tota velocitat des del passeig Mata de Reus, quan els van demanar que paressin i van arribar fins al raval Martí Folguera, a prop de l'Hotel Gaudí, on un camió de la brossa els va barrar el pas i van ser interceptats pels Mossos d'Esquadra.\nUn cop aturats, es van adonar que el conductor, veí de Reus de 23 anys, no tenia carnet de conduir. Tot seguit, li van realitzar la prova d'alcoholèmia, on va donar un resultat positiu, gairebé duplicant la taxa permesa. D'altra banda, l'acompanyant, un veí Cabra del Camp de 28 anys, no va fer cas a les indicacions dels Mossos i, finalment, va acabar detingut pels agents de la policia catalana, per un delicte de desobediència i atemptat contra l'autoritat. La Guàrdia Urbana de Reus es va encarregar d'obrir diligències de l'incident.\nXoca contra diversos cotxes durant la fugida\nDurant els instants que va durar la persecució pels carrers de la ciutat de Reus, el conductor va xocar contra diversos cotxes que estaven aparcats a la plaça de les Oques. Segons ha pogut saber aquest mitjà, fins a tres vehicles es van veure danyats per la conducció del jove. Finalment, es va immobilitzar el vehicle.\n"El Grup de Trastorn Bipolar de Reus posa èmfasi en els beneficis de l'activitat física" "FORMACIÓ I FEINA: El CEPID de Reus acull un curs amb incorporació directa a l'empresa"


Viquipèdia:Avís d'exempció de responsabilitat pel contingut - Viquipèdia, l'enciclopèdia lliure\nViquipèdia:Avís d'exempció de responsabilitat pel contingut\nLA VIQUIPÈDIA CONTÉ REVELACIÓ D'ARGUMENTS I CONTINGUTS QUE PODEU TROBAR OBJECTABLES\nEn la seva funció enciclopèdica, la Viquipèdia conté milions d'articles sobre una àmplia varietat de temes. Una fracció relativament petita d'aquests temes freqüentment és censurada per sistemes de filtratge educatius, governamentals, corporatius, parentals o altres.\nAlguns articles de la Viquipèdia parlen de paraules o expressions que són considerades profanes, vulgars o ofensives per alguns lectors.\nLa Viquipèdia conté moltes imatges diferents, algunes de les quals són considerades objectables o ofensives per alguns lectors. Per exemple, alguns articles contenen descripcions gràfiques de violència, o descripcions de l'anatomia humana.\nMolts articles contenen una discussió franca sobre temes controvertits. Alguns temes dels quals es parla són delictius en algunes jurisdiccions. Altres contenen informació sobre activitats perilloses o altrament arriscades (vegeu Viquipèdia:Avís d'exempció de responsabilitat i Viquipèdia:Avís d'exempció de responsabilitat per perills).\nLa Viquipèdia conté revelació d'arguments.\nLa Viquipèdia pot contenir elements desencadenants per a gent amb trastorn per estrès posttraumàtic.\nLa Viquipèdia pot contenir imatges i vídeos que poden provocar atacs epilèptics i altres trastorns mèdics.\nCal fer notar que la Viquipèdia està oberta a les contribucions del públic i, per tant, en qualsevol moment hi poden haver grafits.\nHi pot haver informació mèdica, legal o altres que normalment són també tema d'opinions professionals; la Viquipèdia no és un substitut per buscar l'ajuda d'un professional. Si us plau, tingueu en compte que la Viquipèdia no ofereix assessorament jurídic ni consell mèdic.\nLa política actual de la Viquipèdia és incloure tal contingut, a condició que no infringeixi cap de les nostres polítiques (especialment el punt de vista neutral), ni tampoc les lleis de les Estats Units i l'estat de Virgínia, on està allotjada la majoria de les seves servidors, o les lleis harmonitzades de la Unió Europea en el cas de la Viquipèdia en català. Els articles amb temes controvertits que poden contenir tal contingut poden tenir avisos explícits o no.\nEn qualsevol cas, la Viquipèdia és un treball en curs, i molts articles contenen errors, prejudicis, duplicitats, o simplement necessiten atenció. Animem els lectors a que ens ajudin a solucionar aquests problemes. La gran majoria d'articles són escrits principalment o només per individus que no són experts en la matèria, i poden mancar referències acadèmiques o professionals en l'àrea.\nLa Viquipèdia conté informació ambigua que no es cobriria en una enciclopèdia convencional. La cobertura de la Viquipèdia es basa en els interessos dels seus col·laboradors voluntaris. Els lectors no haurien de considerar la importància dels temes basant-se en la seva cobertura a la Viquipèdia, ni suposar que un tema és important merament perquè és el tema d'un article de la Viquipèdia.\nObtingut de «https://ca.wikipedia.org/w/index.php?title=Viquipèdia:Avís_d%27exempció_de_responsabilitat_pel_contingut&oldid=28166499»\nLa pàgina va ser modificada per darrera vegada el 2 set 2021 a les 07:31.


Diari Casteller | Els Xiquets de Tarragona volen refer la confiança amb els bàsics de 8\nEls Xiquets de Tarragona volen refer la confiança amb els bàsics de 8\nDesprés dels intents desmuntats de les darreres diades, els Xiquets volen tornar a agafar confiança amb els bàsics de 8, a pocs dies de Sant Magí\nper Jan Magarolas 09/08/2017\nEls Xiquets de Tarragona encaren la recta final abans de Sant Magí. | DiariCasteller.cat\nEls Xiquets de Tarragona han tingut un inici de temporada fulgurant, que no figurava ni en les previsions més agosarades. Però ara, i des de fa unes quantes diades, els matalassers s’han trobat amb alguns entrebancs per poder portar a plaça els castells de la gamma bàsica de 8, i fins i tot en alguna ocasió s’han hagut d’oblidar d’ells. Només cal fer una ullada a l’historial: acumulen cinc intents desmuntats, entre 3 i 4 de 8, i un de carregat, en les últimes cinc diades. A DiariCasteller.cat hem parlat amb el seu cap de colla, Sergi Feijoo, per tal d’aclarir aquest fet i per saber els propers passos de la colla que, és important remarcar, es troba a poc més d’una setmana de la gran diada de Sant Magí.\n«A vegades no és tan sols per una sola causa», assegura Sergi Feijoo, cap de colla dels ratllats: «hem tingut un començament de temporada molt bo, però durant les vacances ens hem relaxat massa». Feijoo s’ha vist obligat a fer canvis forçats als troncs del 3 i el 4 de 8 en el pitjor moment, a la meitat de la temporada, i diu que és «per la falta de gent; després de les vacances no som tantes camises a l’assaig ni a plaça». Però a aquests canvis cal sumar-hi alguns factors implícits més. Un és el de la confiança, ja que «els castellers i la canalla són conscients que hi ha hagut canvis i pugen amb més inseguretat», i l’altre podria ser «la falta d’atenció, que ens hem animat molt amb l’inici de la temporada i falta concentració».\nLluny de canviar els objectius de Sant Magí, Feijoo afirma que «són els mateixos, ens hagués agradat arribar-hi en un millor estat de forma, però no els canviem». Tot i no haver tret el 3 de 9 amb folre ni mostrar la solidesa que els agradaria amb els castells bàsics de 8, és una declaració d’intencions que els objectius de Sant Magí segueixin intactes, «encara que sigui amb l’estrena del 3 de 9 amb folre». Aquest dimecres a les 8 del vespre, la plaça de les Cols viurà una nova edició de ‘Tarragona, ciutat de castells’, de la mà dels Xiquets. Els agradaria «portar-hi els castells de 8, per rodar les estructures i agafar confiança, però no podrà ser: preferim no caure i crear un problema més gros». El dimarts dia 15, a Ferran, i acompanyats dels Castellers d’Altafulla, seria «un bon lloc per tornar a treure el 3 i el 4 de 8» a quatre dies de Sant Magí.\nSi bé és cert que hi ha hagut alguns problemes de solvència al carrer de Santa Anna, el seu cap de colla vol remarcar que aquest cap de setmana, als Pallaresos, els matalassers van descarregar un 5 de 8 «amb canvis als pisos superiors», mostrant el domini que tenen sobre aquesta estructura. Al mateix temps, Sergi Feijoo assegura que «a principis de temporada no ens haguéssim imaginat plantar-nos a l’agost amb aquests castells». Conclou dient que «la tripleta per Sant Magí que ens hem preparat enguany, al gener s’havia plantejat per finals de temporada».\nInteressant article, perquè l'inici de la temporada d'enguany ha estat espectacular i a més amb tants canvis... A nivell de ciutat també es podria fer un altre article sobre que li passa a la jove dels xiquets amb el dos?\nCert Xavi, un article molt interessant que falten moltes informacions, com el mal rotllo intern. També faria un article del 2d8f de la jove i de tota la gamma de castells de 8 que té assolits aquest any, i tots els de 9, i algun que altre, gamma extra.\nja en van parlar l'altre dia de la jove i el 2d8f http://delcamp.cat/diaricasteller/noticia/7624/segueix-el-malefici-de-la-jove-de-tarragona-amb-el-2d8f


BNG assegura que la reacció de la dreta demostra l'encert de donar suport a la investidura\nPublicat 05/01/2020 14:04CET\nEl diputat del BNG al Congrés, Néstor Rego, ha assenyalat aquest diumenge, després de la primera votació de la sessió d'investidura del candidat socialista Pedro Sánchez, que mantindr el seu 'sí' en la segona votació de dimarts perqu l'acord de BNG-PSOE és bo per a Galícia i per la responsabilitat de desbloquejar la situació política davant l'inters de la dreta que hi hagi unes terceres eleccions.\nEn roda de premsa al Congrés, Rego ha especificat que el que s'ha viscut en aquestes primeres dues jornades del ple d'investidura, "amb una dreta i ultradreta espanyolista" que preten unes terceres eleccions, són la prova que la decisió del BNG de donar suport a la investidura "és molt encertada".\n"Grups com Vox, el PP i Ciutadans pretenen impedir la llibertat d'expressió al Congrés, pretenen callar tothom, i estarem de cara defensant la democrcia i les llibertats publiques", ha assenyalat fent allusió als atacs a la portaveu de Bildu pels seus comentaris sobre la corona.\nA més, ha incidit que l'acord amb el PSOE és bo per a l'agenda gallega perqu dona solució a problemes socials i econmics de la regió com la crisi del sector naval i el de les indústries electrointensives que posa en risc milers de llocs de treball.\nSegons Rego, també suposar la reactivació de la llei de dependncia, s'atendran les desigualtats que pateixen els retornats i contempla el trasllat d'Ence --empresa de cellulosa-- fora de la ria de Pontevedra, entre d'altres mesures.\nUN MAGNÍFIC ACORD\nAixí, i tot i l'alerta que no coincideixen totalment amb el programa de Govern presentat per PSOE i Unides Podem perqu en moltes mesures socials és poc concret o es queda a mig camí, mantindran el sentit positiu del seu vot.\n"És un magnífic acord que a més suposa avanar en la posició d'estancament entre Galícia i l'Estat que el PP no va ser capa de solucionar en deu anys. La reacció airada de Núñez Feijóo --president gallec-- en conixer el contingut de l'acord té a veure amb que un sol diputat de BNG ha aconseguit el que tants diputats del PP i la seva posició de president no van ser capaos", ha postillat.


EL PASSAPORT EDUNAUTA TORNA EN UNA SEGONA EDICIÓ - Consell Esportiu del Tarragonès\nInici > Notícies > EL PASSAPORT EDUNAUTA TORNA EN UNA SEGONA EDICIÓ\nEL PASSAPORT EDUNAUTA TORNA EN UNA SEGONA EDICIÓ\nEl "Passaport Edunauta" continua amb força de la mà del CET i dels Clubs adscrits al programa després de l’èxit del curs 2020-21. Recordem que el Projecte Edunauta està liderat per la Fundació Jaume Bofill i la Cooperativa + Educació i gestionat a Tarragona per l’IMET (Institut Municipal d’Educació de Tarragona) i la Cooperativa Combinats i que el que pretén es treballar per tal de trencar les bretxes educatives en el fora escola i aconseguir que tots els infants gaudeixin d’activitats extraescolars, oportunitats d’enriquiment cultural o de lleure educatiu i esportiu en condicions d’equitat.\nEl CET coordina les activitats esportives de la mà dels Clubs adscrits al programa “Passaport Edunauta”: Club Gimnàstic, Club TAU, AD Torreforta i el Club de Beisbol Wolves. Els participants podran iniciar-se i fer un tast en els següents esports: atletisme, patinatge en línia, tir amb arc, bàsquet i beisbol, essent aquesta última, una nova disciplina esportiva que es suma al programa Tarragoní.\nPodran participar en les activitats programades els alumnes de 5è i 6è de primària de les 10 escoles adscrites, les quals són: Pau Delclòs, Serrallo, Saavedra, Ponent, Riuclar, Floresta, Els Àngels, la Salle Torreforta, Sant Salvador, Sant Pere i Sant Pau. Els participants podran apuntar-se una única vegada per a cada disciplina esportiva.\nLes activitats inicien el 5 de febrer fins al 17 de Juny. Els participants que les vulguin gaudir hauran de realitzar una breu inscripció. Les inscripcions inicien el 10 de gener.\nAquelles escoles que disposin d’un grup numbrós d’alumnes amb desig de participar en una activitat, es prega que contactin amb el CET per coordinar l’activitat en una nova data. Per a més informació, dates i horaris, es pot consultar el dossier complet del programa “Passaport Edunauta”. Alhora, també es pot utilizar el portal oficial: https://www.passaportedunauta.cat/\nInscripcions Passaport Edunauta 2021-22: https://forms.gle/9ccZ9X1roaH2YBHDA\nInformació aplicació del programa al CET: https://www.cetarragones.cat/esport-escolar/projecte-passaport-edunauta-tarragona-programacio-cet/